**PREVENTIVNI UKREPI - OBVESTILO DIJAKOM,**

**ZAPOSLENIM IN OBISKOVALCEM GSKŠ RUŠE**

**Preprečevanje okužbe s koronavirusom (virus SARS-CoV-2019)**

Pri preprečevanju okužbe z virusom SARS-CoV-2 je tako kot pri drugih nalezljivih bolezni, ki povzročajo okužbe dihal, priporočljivo upoštevati naslednje vsakodnevne preventivne ukrepe:

* Izogibamo se **tesnim stikom z ljudmi, ki kažejo znake nalezljive bolezni**.
* Ne dotikamo se **oči, nosu in ust**.
* V primeru, da zbolimo, **ostanemo doma**.
* Upoštevamo **pravila higiene kašlja**.
* **Redno si umivamo roke** z milom in vodo.
* V primeru, da voda in milo nista dostopna, **za razkuževanje rok uporabimo namensko razkužilo za roke**. Vsebnost alkohola v razkužilu za roke naj bo najmanj 60 %. Razkužilo za roke je namenjeno samo zunanji uporabi. Sredstva za čiščenje/razkuževanje površin niso namenjena čiščenju/razkuževanju kože.
* Glede na trenutno epidemiološko situacijo **splošna uporaba zaščitnih mask ni potrebn**a.
* V času povečanega pojavljanja okužb dihal se **izogibamo zaprtih prostorov**, v katerih se zadržuje veliko število ljudi. Poskrbimo za **redno zračenje zaprtih prostorov**.

*Vir:* ***NIJZ*** *(*[*https://www.nijz.si/sl/preprecevanje-okuzbe-z-virusom-sars-cov-2019*](https://www.nijz.si/sl/preprecevanje-okuzbe-z-virusom-sars-cov-2019)*), 18. 02. 2020*

Za dodatne informacije se lahko obračate na Nacionalni inštitut za javno zdravje (www.nijz.si).

**Upoštevanje navedenih preventivnih ukrepov je lahko koristno tudi za preprečevanje drugih oblik okužb, obolenj.**


Na GSKŠ Ruše se dnevno srečuje večje število oseb, zato **naprošamo vse, ki ste zboleli** z nalezljivimi boleznimi (npr. razne viroze, gripa, …), **da ne prihajate v šolo oz. dijaški dom**. Če ste bolni ostanite doma oz. se posvetujte z zdravnikom.

Prosimo za upoštevanje preventivnih ukrepov. Pazimo na svoje zdravje in na zdravje drugih.

Ruše, 28. 2. 2020 Ravnatelj GSKŠ Ruše

Samo Robič, univ. dipl. inž. kem. teh.

[](https://www.nijz.si/sites/www.nijz.si/files/uploaded/navodila_higiena-kaslja_0.png)

[](https://www.nijz.si/sites/www.nijz.si/files/uploaded/navodila_higiena-rok_splosna-javnost.pdf)